Държавен вестник, бр. 72, 2025 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  72
МИНИСТЕРСТВО
НА ЗДРАВЕОПАЗВАНЕТО
Наредба за изменение и допълнение на Наредба 
№ 26 от 2008 г. за устройството и дейността 
на детските ясли и детските кухни и здрав­
ните изисквания към тях (обн., ДВ, бр. 103 
от 2008 г.; изм. и доп., бр. 24 от 2009 г., бр. 36 
от 2011 г., бр. 90 от 2020 г. и бр. 53 от 2022 г.)
§ 1. В чл. 4 се създават ал. 5 и 6: 
„(5) В яслените групи по чл. 6, ал. 2, т. 2 
и 3 на дневните ясли могат да се отглеждат 
деца и при полудневен или почасов режим, 
при спазване изискванията на тази наредба.
(6) Режимът на децата и организация на 
дейността при полудневно и почасово посеще­
ние се определят с правилника за вътрешния 
ред на детската ясла.“
§ 2. В чл. 6 се създава ал. 6:
„(6) В яслените групи по ал. 2, т. 2 и 3 на 
самостоятелните детски ясли и в яслените 
групи на детските градини почасовото и по­
лудневното отглеждане на децата се осъщест­
вява заедно с децата в група за целодневно 
отглеждане, като в една група може да се 
включват не повече от 2 деца на почасов 
режим и 2 деца на полудневен режим над 
максималния брой деца по ал. 2.“
§ 3. В чл. 10, ал. 2 се правят следните 
изменения и допълнения:
1. Точка 2 се изменя така:
„2. ежедневно проверяват за наличие на 
симптоми на заразно заболяване при прие­
ма на децата. При наличие на симптоми на 
заразно заболяване детето не се допуска в 
яслената група. По изключение се допуска 
прием на дете с клинични симптоми, когато с 
медицинска бележка, издадена въз основа на 
медицински преглед от общопрактикуващия 
лекар или друг лекар, е удостоверено, че детето 
не е заразно болно и не представлява риск 
за здравето на останалите деца в групата;“.
2. Точка 10 се изменя така:
„10. следят за изпълнението на имуниза­
ционния календар и вписват имунизационното 
състояние на децата в здравнопрофилактична­
та карта въз основа на данни от общопракти­
куващия лекар или от друг лекар, извършил 
съответната задължителна имунизация и 
реимунизация, предоставени от родител. В 
здравнопрофилактичната карта се вписват и 
данни за проведени от лекар препоръчител­
ни имунизации на децата, когато такива са 
предоставени от родител;“.
3. Създават се т. 16 и 17: 
„16. подпомагат процеса на наблюдение и 
лечение на децата с хронични заболявания, 
назначено от лекар от лечебно заведение, 
което осъществява диспансерно наблюдение 
на съответното хронично заболяване;
17. осъществяват дейности по промоция и 
превенция на здравето на децата.“
§ 4. В чл. 20 се правят следните изменения 
и допълнения:
1. В ал. 1: 
а) в т. 3 след думата „патогенни“ се добавя 
„чревни““;
б) точка 5 се отменя;
в) точка 6 се изменя така:
„6. заключение от общопрактикуващия 
лекар или от друг лекар по чл. 15, ал. 2 от 
Наредба № 15 от 2005 г. за имунизациите в 
Република България (ДВ, бр. 45 от 2005 г.), че 
на детето са извършени всички задължителни 
имунизации и реимунизации за възрастта, 
съгласно Наредба № 15 от 2005 г. за имуни­
зациите в Република България и данни за 
поставените задължителни и препоръчителни 
имунизации и реимунизации по дата на по­
ставяне, поредност на приема и търговското 
наименование на приложената ваксина.“;
г) точка 7 се отменя.
2. Алинея 2 се изменя така:
„(2) Децата, които посещават детска ясла, 
трябва да са с приложени за възрастта задължи­
телни имунизации и реимунизации, съгласно 
Наредба № 15 от 2005 г. за имунизациите в 
Република България.“
3. Създава се ал. 3: 
„(3) Деца, на които не са извършени за­
дължителните имунизации и реимунизации 
за възрастта, могат да се приемат в детска 
ясла, когато са налице медицински противо­
показания за имунизирането им и са отло­
жени от имунизация и/или реимунизация с 
решение от областна специализирана комисия 
по чл. 20, ал. 3 от Наредба № 15 от 2005 г. за 
имунизациите в Република България с посочен 
срок за отлагане. Децата следва да са иму­
низирани с всички допустими имунизации и 
реимунизации в съответствие с посочените в 
решението на съответната областна комисия.“
§ 5. Създава се чл. 20а: 
„Чл. 20а. При приема на деца, които ще се 
отглеждат при полудневен или почасов режим, 
на родителите се предоставя информация 
за организацията на съответния режим на 
отглеждане и се посочва конкретния часови 
интервал, в който детето може да посещава 
детската ясла.“
§ 6. В чл. 21 се правят следните изменения: 
1. Алинея 2 се изменя така: 
„(2) При отсъствие на дете от детската 
ясла за повече от един месец се представя 
еднократен отрицателен резултат от изслед­
ване за патогенни чревни бактерии, ако са 
налице епидемични показания за това, а при